Друкарская форма

міні|Гістарычныя драўляныя літары.
міні|Флексаграфічная друкарская форма з рэльефам.
Друка́рская фо́рма — плоская або цыліндрычная паверхня, якая ў сістэме друкавальных (пераносяць адбіткі фарбы на матэрыял) і прабельных элементаў мае тэкставую і ілюстрацыйную інфармацыю і служыць для шматразовага атрымання адбіткаў. Выкарыстоўваецца ў друкарскіх машынах.

 Характарыстыка 
З адной друкарскай формы можна атрымаць мільён і болей адбіткаў. Для вырабу выкарыстоўваюцца розныя матэрыялы:
 металічныя — друкарскія сплавы, цынк, алюміній, медзь, магній, біметал і іншыя;
 неметалічныя — пластмаса, гума, шкло і іншыя;
 камбінаваныя.

Вырабляюць друкарскія формы фотанаборнымі, наборна-друкавальнымі і наборна-адліўнымі спосабамі. Стэрэатыпныя формы ствараюцца метадамі гальванапластыкі, прасаваннем і ліццём.

 Віды 
У залежнасці ад спосабу друку адрозніваюць наступныя віды друкарскіх форм:
 для высокага друку — набор, клішэ, фотапалімерная форма, стэрэатып;
 для плоскага друку — афсетныя, літаграфскія і фотатыпныя пласціны;
 для глыбокага друку — пакрытыя меддзю і храміраваныя цыліндры;
 для спецыяльных відаў друку — металаграфскага, трафарэтнага, электраграфічнага і іншых.

 Крыніцы 

 Літаратура 



 Спасылкі 

Катэгорыя:Друкарства
Катэгорыя:Паліграфія